ข้อกำหนดสำนักงานตำรวจแห่งชาติข้อกำหนดสำนักงานตำรวจแห่งชาติเรื่องกำหนดประเภทและชนิดของรถยนต์ลักษณะและวิธีการใช้เข็มขัดนิรภัย[๑] ตามที่กรมตำรวจได้ออกข้อกำหนดเรื่อง กำหนดประเภทและชนิดของรถยนตร์ ลักษณะและวิธีการใช้เข็มขัดนิรภัย ลงวันที่ ๖ตุลาคม ๒๕๔๐ ไว้แล้ว นั้นโดยที่เป็นการสมควรแก้ไขปรับปรุงการกำหนดประเภทและชนิดของรถยนต์ที่จะบังคับให้มีการใช้เข็มขัดนิรภัยเสียใหม่ให้เหมาะสมยิ่งขึ้นอาศัยอำนาจตามความในมาตรา ๑๒๓ แห่งพระราชบัญญัติจราจรทางบก พ.ศ. ๒๕๒๒แก้ไขเพิ่มเติมโดยคำ สั่งหัวหน้าคณะรักษาความสงบแห่งชาติที่ ๑๔/๒๕๖๐ เรื่อง มาตรการเพิ่มประสิทธิภาพการบังคับใช้กฎหมายว่าด้วยการจราจรทางบกลงวันที่ ๒๑ มีนาคม ๒๕๖๐ ผู้บัญชาการตำรวจแห่งชาติจึงออกข้อกำหนดไว้ ดังต่อไปนี้ข้อ๑ ให้ยกเลิกข้อกำหนดกรมตำรวจ เรื่องกำหนดประเภทและชนิดของรถยนต์ ลักษณะและวิธีการใช้เข็มขัดนิรภัย ลงวันที่ ๖ ตุลาคม๒๕๔๐ข้อ๒ให้ผู้ขับขี่รถยนต์และคนโดยสารรถยนต์รัดร่างกายไว้กับที่นั่งซึ่งติดตั้งเข็มขัดนิรภัยตามประกาศกรมการขนส่งทางบก เรื่องหลักเกณฑ์การติดตั้งและคุณสมบัติของเข็มขัดนิรภัยสำหรับรถตามกฎหมายว่าด้วยรถยนต์พ.ศ. ๒๕๕๕ ลงวันที่ ๑๐ กุมภาพันธ์ ๒๕๕๕ และประกาศกรมการขนส่งทางบก เรื่องกำหนดแบบเข็มขัดนิรภัยและประเภทของรถตามกฎหมายว่าด้วยการขนส่งทางบกที่ต้องจัดให้มีเข็มขัดนิรภัยพ.ศ. ๒๕๕๕ ลงวันที่ ๑๔ ธันวาคม ๒๕๕๕ข้อ๓ประเภทและชนิดของรถยนต์ที่ต้องใช้เข็มขัดนิรภัยตามข้อ ๒ ได้แก่(๑)ประเภทและชนิดของรถยนต์ตามกฎหมายว่าด้วยรถยนต์ ได้แก่(ก)รถยนต์นั่งส่วนบุคคลไม่เกินเจ็ดคน(ข)รถยนต์รับจ้างระหว่างจังหวัด(ค)รถยนต์รับจ้างบรรทุกคนโดยสารไม่เกินเจ็ดคน(ง)รถยนต์บริการ(จ)รถยนต์นั่งส่วนบุคคลเกินเจ็ดคนแต่ไม่เกินสิบสองคน(ฉ)รถยนต์บรรทุกส่วนบุคคล(ช)รถยนต์สี่ล้อเล็กรับจ้าง(๒)ประเภทและชนิดของรถยนต์ตามกฎหมายว่าด้วยการขนส่งทางบก(ก)รถที่ใช้ในการขนส่งผู้โดยสารที่มีจำนวนที่นั่งไม่เกิน ๒๐ ที่นั่ง(เฉพาะรถตู้โดยสาร) ในประเภทการขนส่งประจำทาง การขนส่งไม่ประจำทางและการขนส่งส่วนบุคคล(ข)รถที่ใช้ในการขนส่งผู้โดยสารที่มีจำนวนที่นั่งไม่เกิน ๒๐ ที่นั่ง(ลักษณะอื่นที่มิใช่รถตู้โดยสาร)และรถที่ใช้ในการขนส่งผู้โดยสารที่มีจำนวนที่นั่งเกินกว่า ๒๐ ที่นั่งในประเภทการขนส่งประจำทาง หมวด ๒ และหมวด ๓ การขนส่งไม่ประจำทางและการขนส่งส่วนบุคคล(ค)รถที่ใช้ในการขนส่งสัตว์หรือสิ่งของ ทุกประเภทการขนส่ง(ง)รถที่ใช้ในการขนส่ง ในประเภทการขนส่งโดยรถขนาดเล็กข้อ๔ การใช้เข็มขัดนิรภัยตามข้อ ๓ให้เป็นไปตามเงื่อนไขและวิธีการ ดังต่อไปนี้(๑)รถตามข้อ ๓ (๑) (ก) (ข) (ค) และ (ง) ที่จดทะเบียนไว้ตั้งแต่วันที่ ๑ มกราคม ๒๕๓๑ เป็นต้นไป รถตามข้อ ๓ (๑) (ช)และรถยนต์ส่วนบุคคลที่เปลี่ยนประเภทมาจากรถยนต์สี่ล้อเล็กรับจ้างที่จดทะเบียนไว้ตั้งแต่วันที่๑ เมษายน ๒๕๕๕ เป็นต้นไป ผู้ขับขี่รถยนต์และคนโดยสารที่นั่งตอนหน้า ต้องรัดร่างกายด้วยเข็มขัดนิรภัย(๒)รถตามข้อ ๓ (๑) (ก) (ข) (ค) และ (ง) ที่จดทะเบียนไว้ตั้งแต่วันที่ ๑ มกราคม ๒๕๕๔ เป็นต้นไปผู้ขับขี่รถยนต์และคนโดยสารทุกที่นั่ง ต้องรัดร่างกายด้วยเข็มขัดนิรภัย(๓)รถตามข้อ ๓ (๑) (จ) และ (ฉ) ที่จดทะเบียนไว้ตั้งแต่วันที่ ๑ มกราคม ๒๕๓๗ เป็นต้นไปผู้ขับขี่รถยนต์และคนโดยสารที่นั่งตอนหน้า ต้องรัดร่างกายด้วยเข็มขัดนิรภัย(๔)รถตามข้อ ๓ (๑) (จ) ที่ผลิตหรือนำเข้าตั้งแต่วันที่ ๑ เมษายน ๒๕๕๕ เป็นต้นไป ผู้ขับขี่รถยนต์และคนโดยสารทุกที่นั่งต้องรัดร่างกายด้วยเข็มขัดนิรภัย เว้นแต่เป็นรถยนต์ลักษณะนั่งสองแถวให้ผู้ขับขี่และคนโดยสารที่นั่งตอนหน้า ต้องรัดร่างกายด้วยเข็มขัดนิรภัย(๕)รถตามข้อ ๓ (๒) (ก) และ (ข) ผู้ขับขี่รถยนต์และคนโดยสารทุกที่นั่งต้องรัดร่างกายด้วยเข็มขัดนิรภัย(๖) รถตามข้อ ๓ (๒) (ค) ที่ผลิต ประกอบ นำเข้าหรือจดทะเบียนตั้งแต่วันที่ ๑ เมษายน ๒๕๕๕ เป็นต้นไปผู้ขับขี่รถยนต์และคนโดยสารทุกที่นั่ง ต้องรัดร่างกายด้วยเข็มขัดนิรภัย(๗)รถตามข้อ ๓ (๒) (ง) ที่จดทะเบียนไว้ตั้งแต่วันที่ ๑ มกราคม ๒๕๓๗ผู้ขับขี่รถยนต์และคนโดยสารที่นั่งตอนหน้า ต้องรัดร่างกายด้วยเข็มขัดนิรภัยความในวรรคหนึ่ง (๕) (๖) และ (๗)ไม่ให้ใช้บังคับกับที่นั่งตำแหน่งอื่นที่ไม่ใช่ที่นั่งผู้ขับรถและที่นั่งผู้โดยสารตอนหน้าที่มีการจัดวางที่นั่งตามความยาวของรถซึ่งไม่มีการติดตั้งเข็มขัดนิรภัยเมื่อผู้ขับขี่รถยนต์และคนโดยสารตามวรรคหนึ่งขึ้นนั่งประจำที่นั่งของตนแล้วต้องรัดร่างกายด้วยเข็มขัดนิรภัยโดยใช้สายรัดร่างกายยึดเข้ากับที่นั่งของตนและต้องไม่ให้สายรัดหลุดออกได้ การปลดเข็มขัดนิรภัยต้องกระทำได้โดยง่ายทั้งนี้ตั้งแต่บัดนี้เป็นต้นไปประกาศ ณ วันที่ ๑๒เมษายน พ.ศ. ๒๕๖๐พลตำรวจเอกจักรทิพย์ ชัยจินดาผู้บัญชาการตำรวจแห่งชาติภวรรณตรี/จัดทำ๒๑ เมษายน ๒๕๖๐พิมพ์มาดา/ตรวจ๑๑ พฤษภาคม๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๐๔ ง/หน้า ๔๗/๑๒ เมษายน ๒๕๖๐